1. Mətndəki əsas fikri müəyyən edin və münasibət bildirin.
2. Mətni siz necə adlandırardınız? Fikrinizi əsaslandırın.
3. Loğmanın cavabından sonra ağanın nə deyəcəyini düşünün. Fikirlərinizi yazıb mətnlə əlaqələndirin.
4. Loğmanın ağasına cavabını bir cümlə ilə ifadə edin.
5. Mətndəki əsas fikri “Zəhər” hekayəsinin ideyası ilə əlaqələndirin.

6. Mətndə fərqləndirilmiş sözlərin leksik mənasını izah edin.
7. Bir dilim qarpız və mənim ana dilim birləşmələrindəki dilim sözünü omonim hesab etmək olarmı? Fikirlərinizi əsaslandırın.
8. Sizcə, mətnin son abzasında Loğman hansı nitq etiketindən istifadə etsə, düzgün olar?

9. Mətndən (fərqləndirilməyən hissədə) zərflikləri seçin, onların xəbəri hansı baxımdan izah etdiyini araşdırın.

10. Fərqləndirilmiş hissədə zərflikləri seçib məna növünü müəyyənləşdirin.

    Tərzi-hərəkət zərfliyi işin, hərəkətin icra tərzini bildirir və necə?, nə cür?, nə tərzdə?, nə vəziyyətdə? suallarından birinə cavab verir. Tərzi- hərəkər zərfləri, feili bağlama və feili bağlama tərkibləri cümlədə tərzi- hərəkət zərfliyi ola bilir.

    - Dünyanın işini yaxşı (necə?) düşün sən
      Nə əksən, onu da sən biçəcəksən. (N.Gəncəvi)
    - O düşünmədən (necə?) cavab verdi.

11. Verilmiş cümlələrdə tərzi-hərəkət zərfliklərinin ifadə vasitələrini tapın və hansı cümlə üzvü ilə əlaqələndiyini deyin.

    1. Xoşbəxtliyə nail olmaq üçün xalqa xidmət etmək və insanlara məhəbbətlə yanaşmaq lazımdır (Demosfen). 2. Özündən böyüklərə hörmətlə yanaş ki, sənə də o cür yanaşsınlar. 3. Bahar heyrətlə ətrafa baxır, gördüklərinə inanmaq istəmirdi (M. Cəlal).
    4. İndi bütün bunları xatırlayır, hıçqıra-hıçqıra ağlayırdı (Varis). 5. Teymur başındakı dözülməz ağrıya əhəmiyyət vermədən gedir, evlərinə çatmağa tələsirdi (H.Seyidbəyli).

    ✔ Qüvvətli və qüvvətlə, heyrətli və heyrətlə sözlərinin qrammatik cəhətdən fərqini izah edin. Fikirlərinizi əsaslandırın.