- Çünki bəxt olsaydı, müəllim, Səfanın da köməyinə çatardı, sizi Səfadan dərs soruşmağa qoymazdı. Deməli, bəxt yoxdur.

Hamı güldü. Müəllim də güldü. Lakin sonra sinfi sakit edib dedi:

- Uşaqlar, sizə bir hekayə danışacağam. Nəticəni özünüz çıxarın. Bir kolxozda iki briqadir var imiş: Əli və Məhəmməd. Əli heç bir işini vaxtında görməzmiş, şumu gecikdirərmiş, torpağa toxumu gec səpərmiş. Məhəmməd ağacların dibini mart ayında belləyib-boşaldanda Əli aprelin axırında ayılarmış, yayda və payızda onun sahəsi hamınınkından az məhsul verəndə deyərmiş: “Neyləyim, mənim bəxtim yatıb!” Bir dəfə onun bu sözünü eşidən ağıllı və zirək Məhəmməd ona deyir: “Ay bədbəxt, ............., ..............!”

Məhəmmədin ona nə dediyini bilmək üçün sən, bəxt, yat, öz, yat sözlərini əlaqələndirib cümlə qurun.
Siz necə düşünürsünüz, insan həyatında bəxt, yoxsa zəhmət vacibdir?

- Uşaqlar, buradan nə nəticə çıxarmaq olar?

Bir neçə uşaq əlini qaldırdı. Müəllim isə sözü Səfaya verdi.

- Səfa, sən de görüm, nə nəticə çıxarmaq olar?

Səfanın cavabını müəyyənləşdirmək üçün çərçivədə verilmiş sözləri ardıcıl düzmək lazımdır.

Mirzə İbrahimov

2. “Pərvizin həyatı” povestindən ixtisarla verilmiş hissəyə söz birləşməsi ilə ifadə olunmuş ad qoyun. Seçiminizi əsaslandırın.
3. Nə üçün Çimnaz müəllim suala birbaşa cavab vermir, uşaqlara hekayə danışır?
4. “İnsan yalnız öz zəhməti və bacarığı sayəsində irəli gedə bilər” fikri ətrafında fikir mübadiləsi aparın. Fikirlərinizi faktlarla əsaslandırın.
5. Mətni III şəxsin dilindən nəql edin.