Dönə-dönə əmin oldum ki, biz BU GÜNÜN memarlığını yaradarkən KEÇMİŞƏ kor-koranə yox, novatorcasına, yeni baxışla müraciət etməliyik. Ağ?saqqallara, müdriklərə müraciət edən kimi! Ehtiramla, hörmətlə, amma yeni baxışla...

Ömər Qoçulu
“Daşa dönmüş musiqi” kitabından

1. Mətni adlandırın və əsas fikri müəyyənləşdirin.
2. Dialoqda işlənən “müasirlik” sözünün ifadə etdiyi məna ilə (səh.30) mətndə işlənən “müasirlik” sözünün mənasını qarşılaşdırın. Eynilik gördünüzmü? Niyə belə hesab edirsiniz?
3. Mətndə bu gün və keçmiş sözlərinin böyük hərflə verilməsinin səbəbini izah edin.
4. Mətndəki hansı fakt sizi daha çox təsirləndirdi? Niyə?
5. Müasirlik dedikdə, nə başa düşürsünüz? Fikirləriniz maestronun fikirləri ilə üst-üstə düşürmü?
6. Suallardan hansına mətndə cavab tapmaq olmaz?
   - Mətndə hansı Azərbaycan bəstəkarının adı çəkilir?
   - Niyazi hansı baleti tamaşaya hazırlayırdı?
   - Maestronun izahına görə Şekspir niyə müasir hesab edilir?
   - Sənətdə müasirlik nə deməkdir?
   - Gənc memar nə üçün maestronun evinə dəvət olunur?
7. Maestro Niyazi haqqında məlumat toplayın. Ona “maestro” deyə müraciət edilməsinin səbəbini araşdırın. Onun haqqında kiçik mətn hazırlayıb mətnin uyğun bildiyiniz hissəsinə əlavə edin.

8. Əfv edərsiniz, lütfən, yavrum, sinirli, əcəba sözlərini qarşılığı ilə əvəz edib cümlədə işlədin. Sizcə, hansının işlənməsi daha məqsədəuyğundur?
9. Fərqləndirilmiş sözlərin sinonimlərini tapın. Onlar həmişə bir-birini əvəz edə bilirmi?
10. Mətndəki müraciət etiketlərini seçib məna növünü müəyyənləşdirin.

11. Mətndə tabesizlik əlaqəsində olan sözləri seçib yazın.

12. Mətndə altından xətt çəkilmiş cümlələri seçib yazın, asılı sözləri müəyyənləşdirib əsas sözlə necə əlaqələndiyinə diqqət yetirin.