1. Mətndəki surətlərə öz münasibətinizi bildirin. Onlara verilən adlarla hərəkətləri arasındakı əlaqəni müəyyənləşdirin.
2. Mətni oxuyub hansı nəticəyə gəldiniz? Fikirlərinizi söylənən rəylərə əsasən ümumiləşdirin.
3. Mətndə təsvir edilən obrazların xarakterində olan insanlara həyatda rast gəlmişsinizmi? Onlara münasibətiniz necə olub?

4. Mətn üçün açar sözlər seçin, seçiminizi əsaslandırın. Mətndə fərqləndirilmiş sözlərin mənasını izah edin.
5. Təkəbbür sözünün sinonimini və antonimini tapın.
6. Bu gün o qədər kədərliyəm ki... Bir az tək qalmağa ehtiyacım var cümləsindəki sözləri yaxınmənalı sözlərlə əvəz edin.

7. Aşağı sinifdə öyrəndiyiniz məlumatları yada salıb mətnin birinci abzasındakı cümlələrin mübtədasını tapın. Onların nə ilə ifadə olunduğunu müəyyənləşdirin.

   Mübtəda haqqında aşağı siniflərdə öyrəndiklərinizi yadınıza salıb suallara cavab verin.
   ✔ Mübtəda nəyə deyilir və hansı suallara cavab verir?
   ✔ Mübtəda hansı söz və söz birləşmələri ilə ifadə olunur?
   ✔ Mübtəda feili birləşmələrlə ifadə olunurmu?
   ✔ Mübtəda xəbərlə necə uzlaşır?

8. Mübtədanın ifadə vasitələrini müəyyənləşdirin, xəbərlə şəxsə və kəmiyyətə görə uzlaşdığını əsaslandırın.

   1. Mən həmişə fəxr etmişəm, bu gün də fəxr edirəm ki, mən azərbaycanlıyam (Ümummilli lider Heydər Əliyev). 2. Ən gözəl fikir də pis ifadə edildikdə qiymətini itirir (F.Volter). 3. Bizim vəzifəmiz yaxşılığı nə cür gəldi deyil, vaxtında və lazımınca etməkdir (E.Zolya). 4. Böyük danışanda kiçik susar (Atalar sözü).

9. Cümlədə mübtəda olmasa, nə baş verər? Sizcə, nə üçün mübtəda cümlənin qrammatik əsaslarından biri hesab edilir?
10. O, bu əvəzliyi ilə ifadə olunan mübtədalardan sonra vergülün işlənmə qaydasını yada salıb fikrinizi izah etmək üçün mətndən nümunə seçin.