Yer zərfliyi hərəkətin yerini bildirir, haraya?, harada?, haradan? suallarından birinə cavab olur və yer zərfləri, məkan mənası bildirən isimlər, ismi birləşmələrlə ifadə olunur. Məsələn:

1918-ci ildə Azərbaycan hökuməti müvəqqəti olaraq Gəncə şəhərində (harada) yerləşmişdir.

15. Mətndən (səh. 84) yer zəifliklərini seçib aid olduğu sözlə birlikdə yazın.
16. Yer zərfliklərinin ifadə vasitələrini müəyyənləşdirin.
    Hüseyn Cavid 1932-ci ildə Uzaq Şərqə sürgün edilmiş, 1941-ci ildə orada olarkən vəfat etmişdir.
    Məktəb imtahanları ilk dəfə 1817-ci ildə İngiltərədə keçirilib.
    Gücü gəldikcə qaçırdı, ancaq irəlidə onu nə gözlədiyini bilmirdi.
17. Azərbaycan Tarix Muzeyi, Murov dağları, Qız qalası, şəhərin kənarı, meşənin sıx yerləri, kəndin ucqarı ismi birləşmələrini cümlədə mübtəda, tamamlıq və yer zərfliyi kimi işlədin. Hansı fərqi müşahidə etdiniz? Fikirlərinizi izah edin.

18. Doğru və yanlış fikirləri müəyyənləşdirərək testə cavab hazırlayın.

19. “Zaman və yer zərfliklərinin nitqdə rolu” mövzusunda mətn hazırlayın.
20. “Əmanətə xəyanət olmaz” mövzusunda mühakimə xarakterli inşa yazın.