10. Aşağıdakı nümunə əsasında mətnin məzmununu saxlayıb əlavələrinizi etməklə şeiri nəsrə çevirin.

    Şeirin misralarının nəsrə çevrilmiş forması | Əlavələr
    Dil açanda ilk sözümüz “ana” olur. (şeirin ilk misrası) | Ən müqəddəs, ən çətin kəlməni ilk dəfə məhz öz dilimizdə səsləndiririk.
    Bizim ilk dərsliyimiz də “Ana dili” adlanır. (şeirin 2-ci misrası) | Məktəbə gedəndə bizə yol göstərən, ətraf aləm haqqında məlumat verən dərsliyimiz də bu doğma adı daşıyır, bizimlə qoşa addımlayır.
    Doğma dildə eşitdiyiniz ilk mahnımız olan laylalar anamızın bizə verdiyi südlə ruhumuza hopur (şeirin 3 və 4-cü misraları) | Hələ körpə ikən eşitdiyimiz layla nəinki bizə doğma dilimizi tanıdır, eyni zamanda, mənəviyyatımız, adət-ənənələrimiz, tariximiz, ədəbiyyatımız, musiqimiz haqqında ilkin təsəvvür yaradır.

11. Şeirdə tünd şriftlə verilmiş sözlərin qarşılığını tapın.
12. Şeirdə fərqləndirilmiş söz və ifadələrin məna çalarlarını izah edin.

13. Şeir haqqında düşündüklərinizi yazın.
14. “Azərbaycan dili” dərsliyiniz haqqında (istədiyiniz dərsliyi seçə bilərsiniz) sorğu keçirin. Sorğunun nəticələrini ümumiləşdirib təqdimat hazırlayın.