16. Müasir Azərbaycan memarlarından kimləri tanıyırsınız? Onlar haqqında məlumat toplayıb kiçik məqalə yazın.

Məqalə yazmaq üçün yaddaş: İlk növbədə mövzunu müəyyənləşdirin. Müxtəlif mənbələrə müraciət edərək məlumat toplayın. Mövzuya öz münasibətinizi bildirin. Nəticə yazın. | Giriş hissə Heykəltəraşlıq çətin bir sənətdir. Bunun üçün xüsusi istedad, güclü əl, dəqiq iş planı, materialla işləmək, üz cizgilərini qabarıq və ifadəli göstərmək bacarığı tələb olunur. Adətən, heykəltəraşlıq sənəti haqqında danışılanda bu sahənin mütəxəssisləri kimi daha çox kişilər haqqında danışırlar. Ancaq unutmaq olmaz ki, bu mürəkkəb sahənin nümayəndələrinə qadınlar arasında da rast gəlinir.
Əsas hissə "Müqəddəs Nina ” məktəbinin məzunu olan Zivər Məmmədova öz istedadı və bacarığı ilə hamının diqqətini cəlb etmiş, gənc yaşlarından müxtəlif layihələrə cəlb olunmuşdur. Fəaliyyətə rəssam kimi başlamışdır. Zivər xanım Azərbaycan mədəniyyəti tarixində nəinki ilk qadın heykəltəraş, hətta ilk peşəkar qadın skripkaçı kimi də iz qoymuşdur. Bir müddət Üzeyir Hacıbəylinin tələbəsi olan və onu əfsanəvi şəxs hesab edən, bəstəkarın musiqi dünyasına bələd olan Z.Məmmədova müəlliminin portretini çəkmək qərarına gəlir. Maraqlıdır ki, bu rəsm əsəri Ü.Hacıbəylinin naturadan çəkilmiş yeganə portreti kimi tarixə düşüb. Getdikcə püxtələşən gənc heykəltəraş sonralar daha bir müəllimi - rəssam Əzim Əzimzadənin Fəxri xiyabandakı büstü üzərində çalışır və işini uğurla başa vurur. | Nəticə Çəkdiyi portretlər əsasında hazırladığı abidələr əzəməti və özünəməxsusluğu ilə dərhal diqqəti cəlb edir. Azərbaycan qadınının incəsənətin bütün sahələrində milli mədəniyyətin inkişafına, peşəkar heykəltəraşlıq məktəbinin təşəkkülünə verdiyi töhfələr danılmazdır. Əziz şagirdlər! Bu bir nümunədir. Təqdim olunan yaddaşdan istifadə edərək özünüz də istədiyiniz mövzuda məqalə yaza bilərsiniz. Yazdığınız məqaləni layihə kimi hazırlayacağınız qəzetin uyğun səhifəsində yerləşdirin.