PROTOKOL №2

İlyas Əfəndiyev adına “Elitar” gimnaziyada 2014-cü il noyabrın 28-də iclas keçirildi.

İştirak edirdi:

Şagird Özünüidarə Komitəsinin sədri, 12 nəfər üzvü, təşkilat işləri üzrə direktor müavini, katib

Gündəlik məsələ:

1. Sentyabr-noyabr aylarında görülmüş işlər haqqında hesabat (məruzəçi İnayət Ceyhunoğlu)
2. Ümummilli lider Heydər Əliyevin anım günü münasibətilə keçiriləcək tədbirlər planının müzakirəsi və təsdiqi (məruzəçi mədəni-kütləvi tədbirlər üzrə məsul Adilə Hüseynli)
3. Dünya Azərbaycanlılarının Həmrəylik Günü münasibətilə keçiriləcək konsert proqramının müzakirəsi və təsdiqi (məruzəçi Nərmin Şahbazlı)
   Eşidildi: İclası giriş sözü ilə komitə sədri İnayət Ceyhunoğlu açdı. O, ic- lasdakıları gündəlikdə duran məsələlərlə tanış etdi, 1-ci məsələ barədə özü danışdı. Belə ki sentyabr-noyabr aylarında görülmüş işlər haqqında hesabat verərək müsbət cəhətlərlə yanaşı, müəyyən nöqsanları da sadaladı. Həmin nöqsanların tezliklə aradan qaldırılması üçün müəyyən göstərişlər verdi.
   Digər məsələlər də bu qayda ilə müzakirə olunur və çıxışlar olarsa, protokolda qeyd olunur.

İclas müzakirə və çıxışları dinləyərək
QƏRARa alır:

1. Komitə sədri İnayət Ceyhunoğlunun hesabatı qənaətbəxş hesab edilsin.
2. Ümummilli lider Heydər Əliyevin anım günü münasibətilə keçiriləcək tədbirlər planı təsdiq edilsin. Fotostendin, şagirdlərin əl işlərindən ibarət sərginin təşkili, ədəbi-bədii kompozisiyanın keçirilməsi, Fəxri xiyabanda liderin məzarını ziyarətetmə vaxtının dəqiqləşdirilib icra edilməsi üçün Adilə Hüseynli məsul şəxs hesab edilsin.
3. Dünya Azərbaycanlılarının Həmrəylik Günü münasibətilə keçiriləcək konsert proqramı təsdiq edilsin və Nərmin Şahbazlı məsul şəxs hesab edilsin.

Sədr:
İnayət Ceyhunoğlu
Katib:
Leyla Hüseynova