Başqalarında səhnə, mədəniyyət - hər şey var. Bizdə yox. Yaşamaq istəyiriksə, yaratmalıyıq. XX əsrin təkamülünə qarşı bu yazıq xalqı tək buraxıb qaçmağı kim özünə layiq bilirsə, bilsin, mən bilmirəm. Yaşadığımız mübarizə meydanlarının müxtəlif qazmaları vardır.

S ə m ə d. Hamısını sənmi yaradacaqsan?

Oqtayın arzuları çin oldumu?

O q t a y. Hər kəs bacardığını. Buradan kimsə geriyə qaça bilməz. Səhnəmiz yox. Fəqət olmalıdır. Onu da mən yaradacağam. Mən bu dərin uçurumları keçəcək, keçilməz dağları, sıldırım qayaları çeynəyib parçalayacaq və bu keşməkeşlər arasından bir səhnə, yoxdan bir var yaradacağam. Gələr bir gün ki, zavallı kütləni də həmin yüksəklikdə görərsən.

Cəfər Cabbarlı

1. Oqtay nə üçün özünü el oğlu adlandırır? Fikrinizi faktlarla əsaslandırın.
2. Oqtayın dediklərini müasir dövrlə əlaqələndirin. Xalqın rifahı yolunda mübarizə aparan fədakarları xatırlayın. Onların amalını mətnin əsas ideyası ilə əlaqələndirin.
3. Bu mətn əvvəlkilərdən hansı xüsusiyyətinə görə fərqlənir?
4. Siz gələcəkdə doğma xalqınız üçün nələr edəcəksiniz? Bu barədə düşünün. Fikirlərinizi ümumiləşdirib dostlarınızla bölüşün.

5. Mətndə açar sözləri müəyyənləşdirin.
6. Fərqləndirilmiş sözlərin leksik mənasını izah edin və işlənmə dairəsinə görə növünü müəyyənləşdirin.
7. Donluq sözünün leksik mənalarını müəyyənləşdirin, hər iki mənada cümlədə işlədin.
8. Təkamül və tənəzzül sözlərinin antonim olduğunu əsaslandırın.