Onun təlimində insan birgə?yaşayışını şərtləndirən beş fəzilət: insan?pərvərlik, borc hissi, səmimilik, ədəb?ərkanlıq və oğulluq ehtiramı kimi əxlaqi keyfiyyətlər xüsusi yer tutur.

Konfutsiyə görə, insanpərvərlik belə izah olunurdu: təvazökarlıq, təmənnasızlıq, qərəzsizlik, insanlara məhəbbət.

Borc hissi ilə bağlı Konfutsi belə deyirdi: “Nəcib insan borcu olduğunu düşünür, alçaq insan isə öz xeyrini güdür”.

Səmimilik - verdiyi sözün üstündə duraraq əhdinə vəfalı olmaq, səmimi olmaq deməkdir.

Ədəb-ərkanlı olmaq qanunlara riayət etmək, adət-ənənələrə sadiq qalmaq deməkdir.

Oğulluq ehtiramı isə o deməkdir ki, kamilliyə can atan insan gərək böyüyə, valideynə ehtiram göstərsin...

- Əslində, bu fikirlərin hamısı islami dəyərlərdən xəbər verir. Deməli, bütün millətlər üçün ortaq olan bəşəri qanunlar və dəyərlər var ki, onlara əməl etməklə yer üzü rahatlıq tapar.

- Düzdür. Babam deyir ki, bu gün də Konfutsi təliminin əxlaqi ideyaları Çində güclüdür. O həm də tövsiyə etdi ki, Məhəmməd Peyğəmbərin hədislərindən, Nizami Gəncəvinin, Nəsirəddin Tusinin, Abbasqulu ağa Bakıxanovun əxlaqi görüşlərindən nümunələr toplayaq.

- Keçmişə qayıdış və ehtiram gələcəyə yoldur. Öz aramızdır, baban sənə yaxşı dərs verib.

- Konfutsi isə hamımıza.

Cümlədə ifadə olunan fikrə münasibət bildirin.

2. Dialoqda çatdırılan əsas fikirləri 1-2 cümlə ilə ifadə edin.
3. Sizcə, Konfutsinin hansı fəziləti nəvəni aptekə gedib dərman almağa vadar edir?
4. Sizcə, dostlar Konfutsinin təlimindən hansı nəticəni çıxardılar?
5. “Buz” hekayəsini (səh. 54) oxuyub dialoqla əlaqələndirin. Nəticə çıxarın.
6. Yer üzünün “rahatlıq tapması” üçün, sizcə, nədən başlamaq lazımdır? Təkliflər hazırlayıb məktəbdə bu mövzuda dəyirmi masa keçirin. Dəyirmi masanın keçiriləcəyi haqqında elan hazırlayın.

7. Tövsiyə, məsləhət, nəsihət sözlərini sinonim hesab etmək olarmı?
8. Filosof, fəzilət sözlərinin leksik mənasını izahlı lüğətin köməyi ilə müəyyənləşdirin.
9. Təvazökarlıq sözünün antonimini tapın.