3. 1910-cu ildə Mədinə xanım Şəhriyar bəy Qiyasbəyovla evlənərək Dağ Kəsəmən kəndinə gəlin köçür. Canı ilə, qanı ilə işinə bağlı olan biri dağ kəndində boş durarmı?! Orada da tezliklə qızları təhsilə cəlb etməyin yolunu axtarmağa başlayır. Nəhayət, qısa zaman içində Dağ Kəsəməndə qız məktəbi açmağa nail olur.

1. Mədinə xanımı savad kursları açmağa nə vadar edirdi?
2. Sizcə, nə üçün insanların, əsasən, qadınların savadlanmasına imkan verilmirdi? Bu gün belə hallarla rastlaşırsınızmı?
3. Mətnin ikinci hissəsində abzasların ardıcıllığını bərpa edin.
4. Hansı abzasda təkrarlar vardır? Onları aradan qaldırmağa çalışın.
5. Mətnə əsasən XX əsrin əvvəllərində təhsilə olan münasibəti müəyyənləşdirin.
6. Hər abzasdakı əsas fikri müəyyənləşdirib 1-2 cümlə ilə ifadə edin. Aşağıdakı sxemdən istifadə edin.

7. Cümlədə işlətməklə dağ, qız sözlərinin omonim olduğunu əsaslandırın.
8. Cəhalət, əyalət, məngənə sözlərinin leksik mənalarını izah edin.
9. Ziyalı sözünün sinonimini müəyyənləşdirin

10. Mətndə fərqləndirilmiş birləşmələrin tərəflərini qrammatik cəhətdən təhlil edin. Əsas və asılı tərəflərdəki ortaq və fərqli cəhətləri göstərin.

    Tərkibində şəhər, kənd, küçə, meydan, okean, dəniz, çay, körpü və s. sözlər olan mürəkkəb adlarda birinci söz böyük, ikinci söz kiçik hərflə yazılır. Məsələn: Sakit okean, Xəzər dənizi, Kür çayı və s.