- Mən haradasa oxumuşam ki, İbn Sina dəfələrlə Azərbaycan şəhərlərinə səfər etmiş, “Tibb qanunları” əsərini də Həmədanda olarkən yazmışdır. Bəhmənyar ondan dərs almış, filosof kimi formalaşmışdır.

- Babam Sankt-Peterburq və Daşkənddə Bəhmənyarın sualları və İbn Sinanın cavabları yazılmış iki məktub saxlandığını dedi. Babam onu da dedi ki, idrak məsələlərini dərindən araşdıran Bəhmənyar öz risalələrində əxlaqi-etik problemlərin, ağıl və biliyin insanın ən başlıca var-dövləti olduğunu göstərir. İnsan öz ömrünü var-dövlət toplamağa deyil, bilik mənimsəməyə sərf etməlidir. Ağıl, bilik insanın ən etibarlı müdafiəçisi, ən yaxın dostudur. Sərvət qorunur, əql isə insanı qoruyur. Biliyə yol xeyirxahlığa və xoşbəxtliyə yol deməkdir.

- Nizaminin də elm haqqında maraqlı fikirləri var. Gəl nümunələr toplayaq, yoldaşlarımızla elmin insan həyatındakı rolu barədə fikir mübadiləsi aparaq.

- Yaxşı fikirdir. Uşaqlara deyiləsi sözümüz çoxdur ki... Görəsən, onlarda hansı məlumatlar var?

Son cümləyə hansı etiketi artırmaq olar?

- Sabah dərslər başlayır. Bu il, yəqin ki, maraqlı layihələrimiz çox olacaq.

Siz bu dərs ilində hansı layihələri həyata keçirmək istəyirsiniz?

2. Dialoqdan hansı faktları öyrəndiniz? Həmin faktları sadalayın.
3. Sxemdəki hər kəlamın ifadə etdiyi fikri izah edin. Kəlamları müqayisə edib ortaq nəticəyə gəlin.

✓ Gəldiyiniz qənaəti dialoqdan çıxan nəticə ilə müqayisə edin.