10. Mürəkkəb adların yazılışındaki səhvləri düzəltməklə mətnləri köçürün. Düzəlişlərinizi əsaslandırın.

    I. Təqribən XIV əsrin sonu - XV əsrin əvvəllərində Şirvanşahların hakimi Dərbəndilər sülaləsi paytaxtı bol nemətli Şamaxıdan Bakı Şəhərinə köçürməyi qərara almışdı. Strateji baxımdan mühüm bir yerdə - təbii amfiteatr ilə əhatələnmiş rahat limanın sahilində yeləşən Bakının paytaxt seçilməsi təsadüfi deyildi. Şəhər bir sıra mənbələrdə Bakı dənizi kimi adlandırılan xəzər dənizində ən yaxşı limana malik idi. (“Azərbaycan memarlığı XV-XIX əsrin əvvəllərində”)

    II. 1456-cı ildə samur çayı üzərində bir tərəfdə Cahan şahla Xəlilullah şirvanşahın birləşmiş qoşunları, digər tərəfdə Uzun Həsənin qoşunları və şeyx Cüney- din çoxsaylı tərəfdarları arasında baş verən savaşda sonuncu həlak olur. Buna bənzər şəkildə bir qədər sonra Şirvandakı döyüşdə Səfəvi imperiyasının gələcək hökmdarı Şah I İsmayılın atası şeyx Heydər öldürülmüşdü. (“Azərbaycan memarlığı XV-XIX əsrin əvvəllərində”)

    ✔ II mətndə şah sözlərinin yazılışına diqqət yetirin, fərqli yazılışın səbəbini izah edin.

Mirzə, hacı, şeyx, seyid, şah, soltan, ağa, bəy, bəyim, xan, xanım və s. sözlər rütbə, ləqəb və titul bildirib sözlərdən əvvəl gəldikdə böyük, sözlərdən sonra gəldikdə isə kiçik hərflə yazılır: Mirzə Fətəli, Hacı Qara, Şeyx Nəsrullah, Seyid Əzim, Şah İsmayıl, Soltan Mahmud, Abbas mirzə, Nadir şah, Abbasqulu ağa, Fətəli xan, Heyran xanım.

12. Maarifçi qadınlarımız” mövzusunda nəqli xarakterli mətn yazaraq qəzet materialı hazırlayın.