Belindəki dəri kəməri açıb Vüqarın qanaxmasını saxlamaq üçün ayağını sıx bağlayır, təhlükəsiz əraziyə çıxarmaq üçün onu kürəyinə alır. İnsan yaralı olanda lap ağırlaşırmış. Sənan Axundov bu ağırlığı hiss etsə də, yorulmaq bilmirdi. Təki dostunu minalanmış ərazidən uzaqlaşdırıb hərbi hissəyə çatdıra bilə idi.

...Ərazinin xeyli hissəsini keçmişdilər. Yenicə açıqlığa çıxmışdı ki, qarşıdan kömək gəldiyini gördü. Sevindi, dərindən nəfəs aldı. Vüqarı yerə uzadıb bir qədər qabağa keçdi. Birdən ayağının altında məlum bir çıqqıltı səsi eşitdi. Ətrafına baxdı ki, bəlkə, ağır bir daş tapsın, minanı “aldatmaq üçün” onun üzərinə yerləşdirə bilsin.

Lakin... Deyəsən, yolun sonu idi, deyəsən, bu yoldan dönüş yox idi... Bir daha dönüb kənarda inildəyən hərbçi dostuna baxdı...

Dostunun huşu özündə olsa idi, yəqin ki: “Balalarımı, dostlarımı Vətənə əmanət edirəm, Vətən torpaqlarını qoruyun, canından çox sevdiyi üçrəngli bayrağı həmişə uca tutun”, - deyəcəkdi.

Aprel döyüşçülərinin azad etdiyi ərazidə ikinci partlayış baş verdi...

...Köməyə gələn əsgərlər ağır yaralı Sənanı hospitala çatdırsalar da, onların döyüş komandiri gözlərini dünyaya əbədi yumdu...

Nəcibə Axundova

1. “Dolu” filminə baxın. Filmlə hekayəni müqayisə edərək fikirlərinizi ümumiləşdirin.
2. Mətndə Azərbaycan xalqına məxsus hansı xüsusiyyətləri müşahidə etdiniz? Mətnin adını atalar sözü ilə əvəz edin. Uyğun atalar sözləri ilə müqayisə aparın.
3. Hekayədə Azərbaycan xalqına məxsus hansı xüsusiyyətləri müşahidə etdiniz? Mətnin adını atalar sözü ilə əvəz edin. Uyğun atalar sözləri ilə müqayisə edin.
4. Lələtəpə haqqında məlumat toplayın. Orada gedən müharibənin səbəblərini araşdırın. Onu yoldaşlarınıza necə və hansı formada çatdıracağınızı düşünün.

4. Mina sözünü fərqli mənalarda cümlədə işlədin.
5. Təcavüz, səngər sözlərinin leksik mənalarını izah edin.
6. Təcavüz, səngər sözlərinin leksik mənalarını izah edin.

6. Aşağıdakı cümlələri sintaktik təhlil edərək müqayisə edin. Cümlə üzvlərinin sıralanmasında nəyi müşahidə etdiniz?

   - Sənan partlayış səsi eşitdi.
   - Boy-boy qalxan yaşıllıqların arasından torpaq ətrafa səpildi.