14. Hansı cümlələrdə söz birləşməsi var? Həmin söz birləşmələrinin tərəfləri bir-biri ilə necə əlaqələndiyini izah etməyə çalışın.
15. Qırmızı rəngdə verilmiş cümlədə sözləri əlaqələndirən şəkilçiləri qrammatik cəhətdən izah edin.
16. Verilmiş sözlərdən cümlə qurmaq üçün onları qrammatik cəhətdən əlaqələndirin.
    Fikirlərinizi yoldaşlarınızla bölüşüb nəticə çıxarın.
    Tarix, şahid, ol, memarlıq, abidə, müasir, tikili, bir, harmoniya, yarat

Söz birləşmələrini və cümlələri yaradan sözlər məna və sintaktik baxımdan əlaqələnir.
Sintaktik əlaqənin 2 növü var: tabesizlik və tabelilik əlaqəsi.

17. Dialoqda sadalanan sözlər olan cümlələri köçürün. Sizcə, həmin sözlər bir-birindən asıhdırmı?

    Tabesizlik əlaqəsi ilə bağlanan sözlərin biri digərinə tabe olmur, hər biri aid olduğu sözlə əlaqələnir.

    Tabesizlik əlaqəsində olan sözlərin arasında vergül işarəsi qoyulur.

18. Mətndən tabesizlik əlaqəsində olan sözləri və söz birləşmələrini seçib yazın.

    Bakı Azərbaycanın ən gözəl tarixi şəhərlərindən biridir. O, Xəzər dənizi sahilində amfiteatr şəklində yerləşir. Bakının dənizətrafı zonasında bir çox yeniliklər həyata keçirilir. Yeni, müasir binalar tikilir, köhnələr bərpa edilir.

    Dənizkənarı bulvarda yerləşən Xalça Muzeyi, “Bakı Biznes Mərkəzi”, “Park bulvar”, “Bakı Kristal zalı” və başqa tikililər öz müasir görünüşü və gözəlliyi ilə hamını heyran edir. Dövlət Bayrağı Meydanı da Xəzərin sahilində - Bakı şəhərinin Bayıl sahəsində yerləşir.

    ✔ Mətndən mürəkkəb adları seçin.

    ✔ Dövlət Bayrağı Meydanının yaranması və açılışı barədə məlumat toplayıb təqdimat (nəqli, təsviri) hazırlayın.