8

### İNANILMAZ TARİXİ FAKT

Bütün əməllər insanın özünə qayıdır.
Vinston Çörçil

XIX əsrin əvvəllərində bir şotland fermeri bataqlığın yanından keçərək evə qayıdırdı. Birdən o, kiminsə kömək çağırışlarını eşidir. Fermer dərhal kömək üçün səs gələn tərəfə qaçır və batan bir oğlan uşağını görür. Oğlan bataqlığın ölüm saçan ağırlığından xilas olmağa çalışır, lakin bu çapalama onu ölümə daha çox yaxınlaşdırırdı. Oğlan qorxu və ümidsizlik içində qışqırırdı. Fermer tez bir qalın ağac budağı tapıb ehtiyatla ora yaxınlaşır və ağacı batan oğlana uzadır. Oğlan təhlükəsiz yerə çıxır. O, soyuqdan və həyəcandan əsir, göz yaşlarını saxlaya bilmirdi. Lakin əsas bu idi ki, o, xilas olmuşdu!

Xilas olmuş oğlanın hərəkətinə münasibət bildirin.

- Bizə gedək, - deyə fermer ona təklif etdi. - Sən sakitləşməlisən, paltarını qurutmalı, isinməlisən.

- Yox, yox, - oğlan dedi, - atam məni gözləyir. O, yəqin, çox narahatdır.

Minnətdarlıq ifadə edən gözlərlə öz xilaskarına baxan oğlan təşəkkür edib evlərinə gedir...

(Səhər, sabah) tezdən fermer onun qapısına gözəl bir karetanın yaxınlaşdığını gördü. Karetadan çox şıq və bahalı geyimli bir centlmen çıxıb ona sualla müraciət etdi:

- Dünən mənim oğlumu sizmi xilas etmisiniz?

- Bəli, mən, - deyə fermer cavab verdi.

- Mənim sizə borcum nə qədər olacaq?