İki və daha artıq müstəqil sözün məna və qrammatik cəhətdən birləşməsinə söz birləşməsi deyilir.
Müstəqil söz dedikdə əsas nitq hissələri nəzərdə tutulur. Köməkçi nitq hissələri: qoşmalar, bağlayıcılar, ədatlar söz birləşmələrinin tərkibində iştirak edə bilir, amma söz birləşməsi yarada bilmir.

13. Aşağıdakı ifadələrin hər birinin xüsusiyyətlərini sadalayın və müqayisə aparın. Söz, söz birləşmələri və cümlələri fərqləndirən nədir? Fikirlərinizi əsaslandırın.

    Dəniz, Xəzər dənizinin ilk araşdırıcısı, Bu Abbasqulu ağa Bakıxanovun tədqiqatlarıdır, Şərq mədəniyyətidir

    ✓ Sizcə, söz birləşmələrinin nitqdə rolu nədir? Fikrinizi nümunələrlə əsaslandırın.

14. Dialoqun (səh. 6-7) məzmununu 3-4 cümlə ilə yazın.

15. Dialoqdakı hadisələri bu nümunə əsasında üçüncü şəxsin dilindən davam etdirin

✓ Sizcə, burada nəql, yoxsa təsvir vardır? Niyə belə hesab edirsiniz?

16. Görkəmli şəxsiyyətlərdən hər hansı biri (A.Bakıxanov, İbn Sina və Bəhmənyar) haqqında məlumat toplayıb təqdimat hazırlayın. Təqdimatdakı slaydlara söz birləşmələrindən ibarət başlıq seçin.

Layihə işinə start verin. Bunun üçün yeni sözlər toplayın və onları əlifba sırası ilə qruplaşdırın.

Yazılışı | Deyilişi | Leksik mənası | Qrammatik mənası
axtarı́ş | [axdarış] | axtarma işi | isim
maraqlı́ | [maraxlı] | diqqət çəkən | sifət

Növbəti bölmələrdə də rast gəldiyiniz sözlərdən istifadə edərək lüğətyaratma işini davam etdirin.