13. Mətni oxuyun. Uyğun ifadələri seçməklə cümlələri tamamlayın.

    İbrahim bəy Aslanbəyov 1822-ci ildə Bakıda anadan olmuşdur. O, Peterburqdakı dənizçilik məktəbini adı “Qırmızı lövhə”yə yazılmaqla bitirmişdir.

    Hələ sağlığında - 1882-ci ildə Saxalində bir yarımada, Oxot dənizində isə bir körfəz onun adı ilə adlandırılmışdır. “Dəniz xəritəsi nəql edir” kitabında həmyerlimiz haqqında verdiyi məlumat xüsusi əhəmiyyət kəsb edir.

    İbrahim bəy Mirzə Kazım bəylə dost olmuşdur. Lev Tolstoy Aslanbəyovu axtarıb tapmış, admiral Naximovun həlakolma səhnəsini ona danışmasını xahiş etmişdir. L.Tolstoy özünün “Sevastopol hekayələri”ni yazarkən İ.Aslanbəyovun xatirələrindən bəhrələnmişdir.

    admiral, üç il Peterburqda təhsil alan, qısa, Azərbaycanın ilk vitse-admiralı, bioqrafik, Boris Maslennikovun 1986-cı ildə nəşr etdirdiyi, məşhur, həmyerlimiz, dahi rus yazıçısı

    (Şəmistan Nəzirli)

    ✔ Sizcə, mətndəki təyinləri bədii təyin adlandırmaq olarmı? Yoldaşlarınızla fikir mübadiləsi aparın.

14. Bədii təyinlərlə qrammatik təyinləri fərqləndirin. Oxşar və fərqli xüsusiyyətlərini deyin.

    | bədii təyin | təyin
    Başına döndüyüm gülüzlü sona, Ömrümün ilk çağı yadıma düşdü. (S. Vurğun) |  |
    Bilik öyrənməyi ar bilən hər kəs Dünyada mərifət qazana bilməz. (N. Gəncəvi) |  |
    Böyük ixtiraçı dünyadan heç nə ummur, əksinə, öz kəşfləri ilə onu irəli aparır. (P.Hill) |  |
    Ən iti qılıncı cəsur əsgərə verirlər. (Çin atalar sözü) |  |
    Qızıl payız nəğmə deyir Qızıl qəlbli insanlara! (N.Xəzri) |  |
    Şəhərə sarı şütüyən maşınların işıqları yuxarıdan baxanda yanıb-sönən ulduzları xatırladırdı. |  |

15. “Səadət günəşi birlikdən doğar” adlı nəqli xarakterli inşa yazın. “El bir olsa, zərbi-kərən sındırar” atalar sözündən sitat kimi istifadə edin.