7

### . . .
(ixtisarla)

1. Mətni oxumazdan əvvəl aşağıdakı tapşırıqları yerinə yetirin.

Sinif müəllimimiz Çimnaz xanım elə aydın, elə gözəl danışır ki, biz hamımız maraqla ona qulaq asırıq. Həm sözləri gözəl və aydın deyir, həm də səsi gözəldir. Mənim ürəyimdə hamıdan gizlin bir neçə arzum var; biri odur ki, Çimnaz müəllim kimi gözəl və aydın danışım!

Dərsi izah edib qurtarandan sonra Çimnaz müəllim soruşdu:
- Kimin nə sualı var?
Fatma əlini qaldırdı:
- Müəllim, dərsdən kənar sual vermək olar?
- Olar! - deyə müəllim icazə verdi.

- Müəllim, bəxtə inanmaq olar, olmaz? - deyə Fatma nazik səslə soruşdu.

- Niyə soruşursan, Fatma? Yəqin ki, kiminləsə mübahisəniz olub, hə? - deyə müəllim Fatmadan xəbər aldı.

Fatma pörtüb qızardı, cavab vermədi.

Fatma da mənim kimidir. Yalan danışa bilmir, yalan danışanda özünü elə itirir ki, o saat yalan dediyi bilinir.

Bəxt haqqında Səfa ilə olan mübahisəmiz mənim yadıma düşdü.

Fatmanın susub qaldığını görən Səfa əlini qaldırdı. Müəllim ona söz verdi:

- Müəllim, bizim mübahisəmiz olub: mən deyirəm, adamın gərək bəxti olsun, Fatma deyir ki, bəxt-zad boş sözdür!

Səfa oturmaq istədi, lakin müəllim qoymadı:

- Mən istəyirəm, hərə öz fikrini sübut etsin, dəlil gətirsin - bəxtə inananlar da, inanmayanlar da. Odur ki sən başla, de görək, nəyə əsasən bəxtə inanırsan?

- Müəllim, neçə dəfə sınamışam. Elə gün olub ki, mən də, Hüseyn də dərsi hazırlamamışıq, amma siz, müəllim, məndən soruşmusunuz, Hüseyndən yox. Nə üçün? Çünki Hüseynin bəxti var, mənim bəxtim yoxdur. Hər şey də belə.

-Yaxşı, Fatma, indi sən de görək, niyə bəxtə inanmırsan?