II 1

### TARİXİN DAŞ YADDAŞI

1. Bölmənin adına munasibət bildirin. Sizcə, burada nədən söhbət gedəcək?
2. Dialoqda abzasların ardıcıllığını müəyyənləşdirin. Sizcə, əsas nəyə diqqət yetirməlisiniz?
3. Tələffüz qaydalarını gözləməklə dialoqu oxuyun.

1 - İstanbulda 2 qitəni birləşdirən körpüyə, Peterburqun bəyaz gecələrində gəmi karvanlarını okeana yola salan asma körpülərə baxanda az qalıram ki, mən də körpü salam.

- Hansını deyəsən? Kərpic memarlığının incisi sayılan Naxçıvan-Bərdə abidələri, Bakı-Şirvan memarlıq kompleksləri, Şəki-Şirvan sarayları, adicə çay daşından ucaldılmış Gəncə-Ordubad imarətləri, karvansaralar, ovdanlar...

- Hələ müasir tikililər. Onlar nə qədər gözəldir! Bu gün Bakıya gələn turistlər bu şəhərin qeyri-adi gözəlliyindən heyranlıqla danışırlar.

2 - Görürsən, Bakımız gündən-günə necə gözəlləşir?

- Hə, elədir. Müasir tikililər şəhərə xüsusi gözəllik verir.

- Tarixin şahidi olan memarlıq abidələri müasir tikililərlə bir harmoniya yaradır, tarixlə müasirliyi əlaqələndirir.

- Məncə, sabahın şəhərlərini yaradan memarların yalnız bir fəlsəfəsi var: təki insanlar rahat yaşasınlar, təki insanlar gözəllikdən zövq alsınlar.

- Hər daşında bir hikmət gizlənən, hər daşında tarixlərin nişanını yaşadan Azərbaycan memarlıq nümunələri xalqımızın nəyə qadir olduğuna əyani sübutdur.

İlk cümləyə hansı müraciət etiketini artırmaq olar?
"Sabahın şəhərləri” ifadəsinə münasibət bildirin.