12. Mətndən aşağıdakı sxemlərə uyğun söz birləşmələrini seçib yazın.

Söz birləşməsində I tərəf asılı, II tərəf əsas tərəf hesab edilir. Əsas tərəf tabe edən, asılı tərəf tabe olandır.
(asılı tərəf) qızıl medal (əsas tərəf)
(asılı tərəf) seminariyada oxumaq (oxuyan, oxuyanda) (əsas tərəf)
Əsas tərəfin ifadə vasitəsinə görə söz birləşmələrinin iki növü var:
2) feili birləşmələr.
1) ismi birləşmələr;
Əsas tərəfi adlarla ifadə olunan söz birləşmələrinə ismi birləşmələr deyilir. Məsələn: baharın gəlişi, uşaq ədəbiyyatı, səfər təəssüratı, çalınan musiqi, çalışqan şagird.
Əsas tərəfi feilin təsriflənməyən formaları (məsdər, feili sifət, feili bağlama) ilə ifadə olunan söz birləşmələrinə feili birləşmələr deyilir. Məsələn: el qeyrəti çəkən, vicdanla yaşamaq, ədalətlə həll etdikdə və s.

13. Mətndə göy rəngdə verilən söz birləşmələrini aşağıdakı kimi qruplaşdırın.

    Əsas tərəfi adlarla ifadə olunan | Əsas tərəfi feilin təsriflənməyən formaları ilə ifadə olunan
    .............. | ..............

14. Aşağıdakı mətndən ismi və feili birləşmələri seçin. Mürəkkəb adların yazılışına diqqət edin, onların düzgün yazıldığını əsaslandırın.

    İsrafil ağa Kərbəlayev XX əsrin əvvəllərinə kimi Qazax qəzasının tanınmış xeyriyyəçi bəylərindən olub. O, indiki Ağstafa rayonunun Qıraq Kəsəmən kəndində bəy ailəsində anadan olmuşdur. Qazax şəhərində qədim hamam tikdirən İsrafil ağanın malı, mülkü (indiki 3 nömrəli məktəbin binası) dağıdılmış, özü isə 1917-ci ildə bolşeviklər tərəfindən Poylu körpüsündə güllələnmişdir.

    Abbas Zamanovun tədqiqatlarına görə, 1912-ci ildə Mirzə Ələkbər Sabirin şeirlərini “Hophopnamə” adı altında nəşr etmək üçün keçirilən ianə toplanışında İsrafil ağa böyük həcmdə yardım göstərmişdir.

    ✔ Bu mətn “Yaxşılıq itmir” mətni ilə hansı baxımdan əlaqələnə bilər?

15. “Təhsil imkanları bu gün” mövzusunda inşa yazın.