Əlavələr aid olduğu üzvdən, əsasən, tire (-) işarəsi ilə ayrdır. Cümlə üzvü ilə onun əlavəsi arasında yəni bağlayıcısı da işlədilə bilər. Bu zaman bağlayıcıdan əvvəl vergül işarəsi qoyulur.

14. Cümlələrə əlavələr artırıb durğu işarələrindən düzgün istifadə edin.

    Tiflis şəhərində əhalinin böyük qismini təşkil edən azərbaycanlıların teatr tamaşaları oynamaları tədricən müntəzəm hal alaraq hər ay keçirilirdi. Bakıda bu işi, əsasən, müəllimlər və şagirdlər görürdülər. Teatr tamaşalarını oynamaq üçün Bakıda məxsusi bina yox idi. Bu çətinliyi aradan qaldırmaq məqsədilə Hacı Zeynalabdin Tağıyev 1883-cü ildə özünün taxıl anbarının özülü üzərində teatr binası inşa etdirib.

15. Uyğunluğu müəyyənləşdirin və cavablarınızı əsaslandırın.

    1) XX əsrin əvvəllərində Tiflisdə teatr truppası, “Müsəlman teatr artist cəmiyyəti” fəaliyyət göstərirdi.
    2) “Bəxtiyar” filmində Zəhra obrazını canlandıran Sona Hacıyeva ilk dəfə səhnəyə 13 yaşında çıxıb.
    3) Henrix Heynenin “Əlmənsur” pyesində ərəb səyyahının rolunda çıxış edərkən oxuduğu “Hicaz” muğamı onu Azərbaycan mədəniyyətinin yeni bir aləminə - musiqili teatra gətirdi.
    4) Məhz bu tamaşa zamanı Sarabski o zamanlar Azərbaycanın və Şərqin ilk operası olan “Leyli və Məcnun” üzərində işləyən Üzeyir Hacıbəylinin diqqətini cəlb etdi.
    Əlavəli cümlədir.
    Əlavəli cümlə deyil.