Müseyib il yarım oxuduqdan sonra seminariyanı atıb Qazaxa qayıdır. Vaxtını Kürdə balıq tutmaqda, çöldə dovşan ovunda, müxtəlif əyləncələrdə keçirir.

Məşədi İbrahim isə oğlunun bu bivec hərəkətlərinə yanıb-yaxılırmış. O, Qazaxdan və onun kəndlərindən bir neçə kasıb, kimsəsiz uşağa maddi cəhətdən kömək edib Qori seminariyasına oxumağa göndərir. Oğlundan bir şey çıxmayacağını görən Məşədi İbrahim kimsəsizləri oxutmaqla təsəlli tapır.

Şəmistan Nəzirli,
“Qoridən gələn qatar” sənədli povestindən

1. Sizcə, mətnə verilən ad məzmuna uyğundurmu? Siz mətnə hansı adı verərdiniz?
2. Mətnin abzaslara düzgün ayrılıb-ayrılmadığı barədə fikir mübadiləsi aparın.
3. Məşədi İbrahim öz şəxsi mülkünü nə üçün seminariyaya bağışlayır? Məşədi İbrahimin oğlunun hərəkətinə münasibət bildirin.
4. Mətndən çıxan əsas fikri müəyyənləşdirin.
5. Sizcə, mətndə faktlar varmı? Nə üçün onları fakt hesab edirsiniz?
6. “Mətndə hansı suala cavab yoxdur?” şərtinə əsaslanan tapşırıq hazırlasa idiniz, hansı suallardan istifadə edərdiniz?
7. Necə düşünürsünüz, insan mütləq ali təhsil almalıdırmı? Niyə belə düşünürsünüz?

8. Tünd şriftlə verilmiş sözlərin əvvəlinə onları ümumiləşdirən söz əlavə edin.
9. Fərqləndirilmiş sözlərin leksik mənalarını müəyyən edin. Onların qarşılığını tapın.
10. Bina və maya sözlərinin kontekstə uyğun mənalarını izah edin və cümlələrdə fərqli mənada işlədin.

11. Mətndə məcazi mənada işlənmiş sözləri seçin və seçiminizi əsaslandırın. Həmin sözlərin qarşılığını tapmağa çalışın.