3 - Türk şairi Nazim Hikmət Azərbaycanda olarkən demişdir: “Bu xalqın nəyə qadir olduğunu bilmək üçün baş sındırmayın, təkcə memarlıq abidələrinə baxsanız, bəs edər”.

Əmir Teymurun saray salnaməçisi Şərafiddin əl Yəzidi “Zəfərnamə” əsərində Səmərqənd saraylarını ucaldan azərbaycanlı ustaların yüksək sənətkarlığından ürək dolusu danışır və bu ustaların zorla Səmərqəndə aparıldığını qeyd edir.

- Orta əsr coğrafiyaşünası Əbdürrəşid Bakuvi Azərbaycana gələrkən iti axarlı Arazın üstündəki Diya-əl-Mülk körpüsünün möhtəşəmliyinə heyran qalmış, bu yüksək sənət əsərini “dünyanın yeddi möcüzəsindən biri” adlandırmışdır.

Sizcə, nə üçün N.Hikmət memarlıq abidələrini xalqın qüdrətini ifadə etdiyini düşünür?

Həqiqətənmi, memarlıq abidələri xalqın qüdrətini nümayiş etdirir?

4. Ölkəmizdəki müasir tikililər haqqında bildiyiniz məlumatlardan istifadə edərək dostların söhbətini davam etdirməyə çalışın.
5. Dialoqdan hansı nəticəni çıxardınız? Nəticəyə əsasən dialoqu adlandırın.
6. Hadisələri III şəxsin dilindən danışın. Bunun üçün səhifə 9-da verilmiş nümunədən istifadə edin.
7. Azərbaycanda dünyanın möcüzəsi sayıla bilən hansı abidələr var?
8. “Memarlığımız dünən və bu gün” mövzusunda fikir mübadiləsi aparın.
9. Mətndə göy rəngdə verilmiş cümlələrdə adı çəkilən abidələr haqqında hansı məlumata maliksiniz? Həmin abidələr haqqında məlumat toplayıb kiçik mətnlər tərtib edin. Bu mətnləri hansı tipdə (nəqli, təsviri yaxud mühakimə xarakterli) yazacağınızı özünüz müəyyənləşdirin.

10. Dialoqda fərqləndirilmiş sözlərin leksik mənalarını izah edin.
11. Memarlıq, memar, memarlıq abidələri dialoq üçün açar söz hesab edilə bilərmi? Fikrinizi əsaslandırın.
12. Müasir sözünün sinonimini tapın və istifadə dairəsini izah edin.
13. Mətndən məcazi mənalı sözləri tapın, onların müvafiq əsas sözlə əlaqəsini göstərin.