Tale elə gətirmişdir ki, Gövhər Qazıyeva İrana getmiş və həmişəlik orada qalmışdır.

1937-ci ildə aktrisa bir neçə günlüyə Bakıya gəlir. Keçmiş səhnə dostları onun şərəfinə teatrda qəbul təşkil edirlər. O gün Cəfər Cabbarlının “Almaz” pyesi əsasında hazırlanan tamaşa nümayiş etdirilirmiş. Həmin gün daha bir qeyri-adi hadisə baş verir: Gövhər Qazıyeva itirdiyi və on beş il həsrət qaldığı oğlu İsmayılı tapır. Sevincdən özünü itirən qadın teatrda hamıya hədiyyə paylamağa başlayır.

1960-cı ildə Cənubi Azərbaycanda vəfat edən səhnəmizin “Göyərçin xanımı”nın Azərbaycan tarixinin ən cəsarətli qadınları arasında öz yeri var.

Səmra Sədrəddinli

1. Hansı məşhur qadın aktrisaları tanıyırsınız? Teatrın teatrın inkişafında rolunu müəyyənləşdirin. Mülahizələrinizi müasir dövrlə əlaqələndirin.
2. Mətndən əsas faktları seçin. Kiçik qəzet materialı hazırlayın. Mətnin xarakterini özünüz seçin.
3. Mətndə fərqləndirilmiş abzas əsasında dialoq qurun, uyğun nitq etiketlərindən istifadə edin.

4. Fərqləndirilmiş sözlərin mənasını izah edin.

5. Başqa sözünün omonim olduğunu əsaslandırın. Mətndən həmin sözün işləndiyi cümlələri seçib işlənmə məqamına əsasən fikirlərinizi sübut edin.

6. Mətndə altından xətt çəkilmiş cümlələri təhlil edib həmcins üzvləri müəyyənləşdirin. Həmcins üzvləri ümumiləşdirən ifadəni tapıb onun işlənmə yerinə və durğu işarələrinə diqqət edin.