- Deyilənə görə, Bakının hərbi qubernatoru, general-mayor Dmitri Semyonoviç Staroselski ona qəzetin adını “Əkinçi” qoymağı, əkin işlərindən danışmağı məsləhət görmüşdü.

- Mirzə Fətəli Axundzadə, Seyid Əzim Şirvani, Nəcəf bəy Vəzirov, Əsgər ağa Gorani, Azərbaycanın ilk jurnalistlərindən olan İsa Sultan Şahtaxtlı və başqaları qəzetlə daimi əməkdaşlıq etmiş, öz yazılarını orada çap etdirmişlər.

- Dostum, “Əkinçi” bağlansa da, əlbəttə ki, Azərbaycan mətbuatının sonrakı inkişafına güclü təkan oldu.

1. Dialoqdan hansı nəticəni çıxardınız? Gəldiyiniz nəticəyə əsasən dialoqu adlandırın. Bölmənin adına münasibət bildirin.
2. “XIX və XXI əsrdə mətbuat” mövzusunda söhbət aparın.
3. Dialoqu davam etdirməli olsa idiniz, hansı mətbuat orqanlarının adını çəkərdiniz ki, xronoloji ardıcıllıq pozulmasın?
4. Mətndən əsas faktları seçin və nümunəyə əsasən elmi mətn tərtib edin.

5. Mətndən bir neçə açar söz seçin. Həmin sözlər haqqında fikir yürüdün.
6. Fərqləndirilmiş sözlərin leksik mənasını izah edin.
7. İnformasiya sözünün sinonimini tapın. Bu sözlər həmişə bir-birini əvəz edə bilirmi?
8. Bağlı sözünün omonim olduğunu əsaslandırın.
9. Jurnalist və müxbir sözlərinin leksik mənasını izah edin.

10. Uyğunluğu müəyyənləşdirin.

    1. Çoxmənalı söz
    2. Termin
    3. Ümumişlək söz

    4. Həm omonim, həm də ümumişlək söz

       a. lövhə
       c. metafor
       e. çap
       b. kağız
       d. üz