Bax Muğan elin hörmətini, məhəbbətini belə qazanmışdı.

Xoşbəxtlik saatı yaxınlaşırdı. Lakin el adəti var idi. Onu icra etməyincə toy adətinə başlamaq olmazdı. İlk növbədə, oğlan və qız nəsli yoxlanardı, qohumları öyrənilərdi. El adətinə görə, qohumla ailə qurmaq olmazdı. Sonra “məhəbbət” sınağı başlanardı. Son sorğu və son söz qızın atasının idi. Zivərin atası vəfat etmişdi. Odur ki bu işi anası icra etməli idi. _______________________
_______________________________________________________________

Ana tələbində haqlı idimi?

- Mən bu qohumluğa razıyam. Lakin izdivacla əlaqədar bir tələbim var: bizim el alaçıqlarda və bir-birindən çox aralı yaşayır. Düşmən hücum edərkən sığınacaq yerimiz olmur. Muğan, sən küçələri enli, ətrafı hasarlı bir şəhər salmalısan. Şəhər çay üzərində, dəniz kənarında salınmalıdır._______________________________________________________________________________________
_________________________________ .

____________________________________________ . Muğan ruhdan düşdü. Ağsaqqallar ona ürək-dirək verdilər:

- Oğul, qorxma. Bizim xalq əməksevərdir, səni darda qoymaz. Biz elliklə qolumuzu çırmalayıb daş daşıyarıq, gözəl bir şəhər salarıq. Atalar: “Elin gücü, selin gücü”, - demişlər.

Şəhərin dəniz kənarında salınması tələbi nə üçün idi?

Hamı qolunu çırmalayıb işə girişdilər. Muğan ruhlandı. Elin gücü ilə dənizin kənarında ətrafı qırmızı kərpicdən hörülmüş bir şəhər salındı. Şəhərin darvazası Xəzərin ləpədöyəninə açıldı.

Bundan sonra toy məclisi başlandı.

Xalq bu təzə şəhəri öz igid və qəhrəman oğlunun adı ilə “Muğan” adlandırdı.

2. Mətndə xalqımıza məxsus hansı keyfiyyətlər və dəyərlər sadalanır?
3. Şəhər salmaq arzusu, sizcə, nəyə işarədir? Əsərin əsas ideyasını müəyyənləşdirin.
4. Əfsanədə xalqımıza məxsus hansı keyfiyyətlər sadalanır?
5. Hadisələrin reallığa uyğun olub-olmadığı haqqında fikir mübadiləsi aparın. Ədəbiyyat dərsində öyrəndiklərinizdən istifadə edib mətnin əfsanə və ya rəvayət olduğunu əsaslandırın.
6. Yaşadığınız ərazinin adı ilə bağlı əfsanə mövcuddurmu? Onun haqqında yoldaşlarınızla müzakirə aparın.
7. Hazırda respublikamızda yeni şəhər (qəsəbə, kənd) salınırmı? Bildiklərinizi təsvir edib mətnlə əlaqələndirin.