9. İlk abzasdan necə?, hansı? sualına cavab verən söz və ifadələri tapın, onların cümlədəki rolunu müəyyənləşdirməyə çalışın. Həmin cümlə üzvlərinin nə ilə ifadə olunduğunu müəyyənləşdirin.

Təyin necə?, nə cür?, hansı?, neçə?, nə qədər?, neçənci? suallarından birinə cavab verir.
İsim, sifət, say, işarə və tayini əvəzliklər, mürəkkəb adlar, ismi birləşmələr, feili sifət və feili sifət tərkibləri cümlədə təyin ola bilir.

10. Altından xətt çəkilmiş sözlərin hansı təyindir? Fikrinizi əsaslandırın.

    Alimdən soruşurlar:

    - Kimi, həqiqətən, əsl ağıllı adam hesab etmək olar? Tapşırığın mahiyyətini bilmədən iş dalınca gedən adamı ağıllı hesab etmək olarmı?

    Alim cavabında:

    - Ağıllı o adamdır ki, dinləməyi, əməl etməyi və nəticə çıxarmağı bacarır.

    ✔ Bu mətndən çıxan əsas fikri “Zəhər” hekayəsinin ideyası ilə əlaqələndirin.
    ✔ Siz necə, dinləməyi, əməl etməyi və nəticə çıxarmağı bacarırsınızmı?
    ✔ Kimin verdiyi məsləhətlərə daha çox qulaq asırsınız?
    ✔ Fəqləndirilmiş sözün qrammatik mənasını deyin. Fikrinizi nümunələrlə əsaslandırın.

11. “Zəhər” mətninin sonuncu abzasındakı cümlələrdən təyinləri çıxarıb yazın. Sonra hər iki hissəni müqayisə edin. Nə müşahidə etdiniz?

12. Verilmiş cümlələrdə təyinləri tapıb nə ilə ifadə olunduğunu deyin.

    - Saib Təbrizinin dünyada yeganə tam külliyyatı Hindistanda aşkar edilib. 230 min misradan ibarət olan bu külliyyatı Özbəkistan alimləri tapıblar.
    - XVI əsrin Azərbaycan şairi Fədai Təbrizinin “Bəxtiyarnamə” adlı poemasının əlyazması Təbrizdə, onun şəxsi arxivində saxlanılır.
    - 1955-ci ildə Hindistana ezam olunmuş Eyyub Tağıyev neft ehtiyatlarının qiymətləndirilməsi və geoloji işlərin aparılmasında mütəxəssis hesab olunurdu.
    - Əgər bir müəllim olsa bədəsil,
      Yetişdirə bilməz bəxtiyar nəsil.

      (“Füyuzat” jurnalından, 2011-ci il)