4. Mətndə (səh. 10) fərqləndirilmiş sözlərin leksik mənalarını izah edin.
5. Seminariya, lisey, gimnaziya sözlərinin məna fərqlərini göstərin.
6. 4-cü cümlədə çoxmənalı sözləri tapın və fikrinizi müvafiq cümlələr qurmaqla əsaslandırın.
7. Dil sözünün həm omonim, həm də çoxmənalı olduğunu əsaslandırın.

9. Mətndən frazeoloji birləşmələri və sərbəst söz birləşmələrini seçib onları fərqləndirin. Fikirlərinizi əsaslandırın.

10. Bunlardan hansılarını söz birləşməsi hesab etmək olmaz? Fikirlərinizi əsaslandırın.

    Ən doğru söz, təzə imarətin bəzək işləri, Azərbaycan memarlığı, razı olmaq, zirvəyə doğru yol, sənin üçün, lüğətin ilk cildi, dayaq olmaq, məsələ həll etmək.

11. Verilən nümunələrə söz əlavə edib söz birləşmələrini genişləndirin. Nə dəyişdi?

    Azərbaycan mütəfəkkirləri, Qafqaz xalqları, fəxri doktor, bizim həmyerlimiz, Azərbaycan şöbəsi

    ✓ Bir neçə sözdən ibarət söz birləşməsinin işlənməsini zəruri edən nədir?

12. Aşağıdakı ifadələrə diqqət yetirin. Onlar eyni mənanı ifadə edirmi?

    dağların qarlı zirvəsi
    meşələrin yaşıl libası

    qarlı dağların zirvəsi
    yaşıl meşələrin libası

    ✓ Özünüz də belə nümunələr düşünüb məna fərqini deyin.

13. Lüğətin köməyi ilə mətndə (səh. 10) bütün hərfləri böyük verilmiş ifadələrin düzgün yazılışını müəyyənləşdirin.

    Mürəkkəb adlar söz birləşməsi şəklində olur. Belə adların tərkibindəki bütün sözlər ayrı yazdır. Ad və soyadlar, ölkə adları, idarə və təşkilat adları və s. mürəkkəb adlar hesab edilir. Tərkibindəki bütün sözlərin baş hərfi böyük hərflə yazılan mürəkkəb adlar bunlardır:
    1. Soyad, ad və ata adı: Şahbazlı Lətifə Uğur qızı;
    2. Ölkələrin, muxtar respublikaların və vilayətlərin adları: Azərbaycan Respublikası, Birləşmiş Ərəb Əmirlikləri;
    3. İdarə və təşkilat adları: Azərbaycan Respublikası Prezident Administrasiyası, Uşaqların Xilası Təşkilatı, M.Maqomayev adına Azərbaycan Dövlət Filarmoniyası.
    Bu tipli mürəkkəb adların tərkibində işlənən oğlu, qızı, adına, yanında, üzrə sözləri kiçik hərflə yazılır.