“...Və yadımdadır ki, qələm azadlığı o yerə çatdı ki, bir gün bazarda qəzetsatan uşaqları “Kukureku” deyə çığıra-çığıra şəkilli bir jurnalı satan gördüm. Bu jurnal rus dilində çap olunurdu. Adı “Kukureku” idi. Və jurnalın haman gün rast gəldiyim bir nömrəsində bir xoruz şəkli çəkilmişdi. Xoruzun başı əsrin padşahı Nikolayın başı idi. Boğazı və bədəni xoruz idi. Şəklin təfsilatı indi yadımda deyil...”

3. Bəs necə oldu ki “Molla Nəsrəddin” yarandı?

4. Yazıçımızın yadında qalmış və çar məmurlarının dərin həyəcanına səbəb olmuş bu satirik jurnal cəmiyyət tərəfindən böyük sevinc və rəğbətlə qarşılanmışdı. “Kavkazskoe utro” qəzeti yazırdı:

“Tam etiqadla demək olar ki, məzmununun müxtəlifliyi, bədii işlənməsi, güclü və sərrast satirası ilə bu qədər müvəffəqiyyətlə tərtib edilmiş belə jurnal Tiflisdə görünməmişdi. O heç barədə paytaxt jurnallarından geri qalmır”.

Niyə C.Məmmədquluzadə “Molla Nəsrəddin "i zəmanənin yaratdığı jurnal hesab edir?

5. “Xatirat”ında Cəlil Məmmədquluzadə yazırdı:

“Molla Nəsrəddin”i təbiət özü yaratdı, zəmanə özü yaratdı”.

Firidun Hüseynov

1. Mətndən əsas faktları tapmaq üçün suallar hazırlayın.
2. Mətnin ikinci hissəsində abzasların düzgün ardıcıllığını bərpa edin.

3. Hansı sualın cavabı mətndə vardır?

   - “Poçt qutusu” hekayəsi neçənci ildə nəşr olunmuşdur?
   - “Novruz” qəzetinin neçə nömrəsi çapdan çıxmışdır?
   - “Molla Nəsrəddin” jurnalının yaranmasına hansı jurnal başlanğıc vermişdir?

4. Hansı fikir mətndə yoxdur?

   - M.Şahtaxtlı C.Məmmədquluzadəni görüşmək üçün Tiflisə çağırır.
   - M.Şahtaxtlı C.Məmmədquluzadəni mətbuata istiqamətləndirir.
   - “Poçt qutusu” C.Məmmədquluzadənin ilk hekayəsidir.

5. Senzor, taktika, şəhadətnamə sözlərinin leksik mənasını izah edin.
6. Fərqləndirilmiş sözləri müvafiq qarşılığı ilə əvəz edin. Sizcə, həmin sözlər həmişə bir-birini əvəz edə bilirmi?
7. Rəğbət, rəfiq, niyyət sözlərinin sinonimlərini, rəfiq sözünün antonimini tapın.